
Budapest Főváros XIV. Kerület Zugló
Polgármestere
Szám: 123-558/2019
Nyilvános ülésen tárgyalandó!
Napirend száma: ……………

Képviselő-testület

2019. június 13-ai ülésére
Tisztelt Képviselő-testület!

Tárgy:

Javaslat az építmény, önálló rendeltetési egység vagy terület rendeltetésszerű használatához kapcsolódó gépjármű-elhelyezési kötelezettség megváltásáról szóló önkormányzati rendelet megalkotására
I. Előzmények

Az országos településrendezési és építési követelményekről szóló 253/1997. (XII. 20.) Korm. rendelet (a továbbiakban: OTÉK) 42. § (1) bekezdés alapján új építmények, önálló rendeltetési egységek, területek rendeltetésszerű használatához az OTÉK-ban, illetve a helyi építési szabályzatban előírt mennyiségű és fajtájú gépjármű elhelyezési lehetőségét, továbbá rendszeres teherszállítás esetén rakodóhelyet kell a telken biztosítani. Meglévő építmények bővítése, átalakítása, rendeltetésük módosítása esetében csak a bővítésből, az átalakításból, illetőleg az új rendeltetésből eredő többlet gépkocsi elhelyezéséről kell gondoskodni, a meglévők megtartása mellett.

Az OTÉK 42. § (11) bekezdése szerint, ha az adottságok szükségessé teszik a gépkocsi-várakozóhelyek a telekhatártól mért, legfeljebb 500 méteren belüli más telken parkolóban, parkolóházban vagy a közterületek közlekedésre szánt területe egy részének, illetve a közforgalom céljára átadott magánút egy részének a felhasználásával biztosíthatók.
Az épített környezet alakításáról és védelméről szóló 1997. évi LXXVIII. törvény (a továbbiakban: Étv.) 2019. március 15-től hatályos 60/H. § d) pontja értelmében azon épület tetőtér-beépítéséből eredő többlet-gépjármű elhelyezési kötelezettség esetében is, amelynek a használatát az építésügyi hatóság 2019. március 15-e előtt engedélyezte vagy tudomásul vette, a tetőtér-beépítésből eredő többlet gépjármű elhelyezése a tetőtér-beépítéssel érintett épület telekhatárától mért legfeljebb 1000 m-en belül más telken, parkolóban, parkolóházban vagy a közterület közlekedésre szánt területe egy részének felhasználásával is biztosítható. A módosítás kimondja azt is, hogy a helyi önkormányzat parkolást szabályozó rendelete a parkolóhely pénzbeli megváltásának a lehetőségét ebben az esetben nem tilthatja meg.
II. Vélemények

Főépítészi Csoport:

A kerületben számos olyan építési helyzet fordul elő, ahol az OTÉK elsődlegesen telken belüli parkolóhely létesítésére vonatkozó követelményének a teljesítése nem lehetséges. Ezek az építmények jellemzően a zártsorúan beépített területen helyezkednek el. A parkolási helyzet – és ezzel együtt az építési lehetőségek – optimális szabályozása érdekében született meg a Budapest Főváros XIV. kerület Zugló Önkormányzata Képviselő-testületének az építtetők személygépkocsi elhelyezési kötelezettségéről szóló 33/2010. (XI. 24.) önkormányzati rendelete.

Az országos építési és településrendezési jogszabályi környezet változása a parkolással kapcsolatos szabályozást is érintette. Az új jogszabályi környezet alapján a parkolóhely számítását és a parkoló kialakításával kapcsolatos műszaki paramétereket az új kerületi építési szabályzatban (a továbbiakban: KÉSZ) kell szabályozni, ezért az erre vonatkozó előírások a KÉSZ-be átkerülnek. A KÉSZ tervezete rögzíti, hogy mely esetekben és hol lehet várakozóhely megváltást alkalmazni. Ezzel egyidejűleg vált szükségessé a hatályos 33/2010. (XI. 24.) önkormányzati rendelet felülvizsgálata is. A jogszabályi változások miatt a 33/2010. (XI. 24.) önkormányzati rendeletet módosítása helyett új, a KÉSZ-szel és a felsőbb szintű jogszabályokkal összhangban lévő „megváltási” rendeletet szükséges alkotni.
A hatályos 33/2010. (XI. 24.) önkormányzati rendeletben a parkolóhely megváltási díja várakozóhelyenként került meghatározásra, amely összeg bruttó 2.600.000,- Ft volt, és az összeg évente a KSH által közzétett inflációs rátával növekedett. 
Feltérképeztük a budapesti kerületek parkolóhely-megváltási díjainak összegét (1. melléklet), amelyek figyelembevételével, valamint a felszíni személygépkocsi várakozóhelyek fajlagos építési költségeire tekintettel javasoljuk a személygépkocsi várakozóhelyenkénti megváltási díjnak az építmény, az önálló rendeltetési egység vagy a terület funkciójának megfelelő mértékű megfizetésének tervezet szerinti előírását az alábbiak szerint:
· új vagy rendeltetésmódosítással létrejövő önálló lakás rendeltetési egység esetén:
1-5 db-ig személygépkocsi várakozóhelyenként bruttó              3.000.000 Ft,

6-20 db-ig személygépkocsi várakozóhelyenként bruttó            4.000.000 Ft,

21 db-tól személygépkocsi várakozóhelyenként bruttó              5.000.000 Ft;

· egyéb, nem lakás funkció esetén:
1-5 db-ig személygépkocsi várakozóhelyenként bruttó              2.000.000 Ft,

6-20 db-ig személygépkocsi várakozóhelyenként bruttó            2.500.000 Ft,

21 db-tól személygépkocsi várakozóhelyenként bruttó              5.000.000 Ft.

A díjtételek KSH indexek alapján történő változtatását a Gazdasági Osztály nem javasolja, mert ez a megoldás a többféle árindex különböző időpontokra vetített közzététele az ügyfelek számára bizonytalanságot okoz. A rendeletben meghatározott árakat és díjakat indokolt esetben meg kell vizsgálni, és annak megfelelően változtatni.

A rendelettervezet igazodik az Étv. 60/H. §-nak szabályaihoz is, és biztosítja a megváltás lehetőségét abban az esetben is, ha a tetőtér-beépítéssel érintett épület telekhatárától mért 1000 méter sugarú területen belül más telken, parkolóban, parkolóházban vagy a közterület közlekedésre szánt területe egy részének felhasználásával sem biztosítható az előírt számú személygépkocsi várakozóhely. A megváltási díjat ez esetben magasabb összegben javasolt megállapítani, mivel a megjelenő gépkocsik – kijelölt hely hiányában – a környezetükre nagyobb terhelést jelentenek.

Az építmény, önálló rendeltetési egység vagy terület rendeltetésszerű használatához a személygépkocsi várakozóhely biztosítási kötelezettség megváltásáról szóló önkormányzati rendelet tervezetét a 2. melléklet, a hatályos, az építtetők személygépkocsi elhelyezési kötelezettségéről szóló 33/2010. (XI. 24.) önkormányzati rendeletet a 3. melléklet tartalmazza. 
A jogalkotásról szóló 2010. évi CXXX. törvény (Jat.) 17. § (1) bekezdése alapján a jogszabály előkészítője – a jogszabály feltételezett hatásaihoz igazodó részletességű – előzetes hatásvizsgálat elvégzésével felméri a szabályozás várható következményeit. Az előzetes hatásvizsgálat eredményéről önkormányzati rendelet esetén a helyi önkormányzat képviselő-testületét tájékoztatni kell.

A Jat. 17. § (2) bekezdése meghatározza, hogy a hatásvizsgálat során vizsgálni kell:
a) a tervezett jogszabály valamennyi jelentősnek ítélt hatását, különösen

aa) társadalmi, gazdasági, költségvetési hatásait,

ab) környezeti és egészségi következményeit,

ac) adminisztratív terheket befolyásoló hatásait, valamint

b) a jogszabály megalkotásának szükségességét, a jogalkotás elmaradásának várható következményeit, és

c) a jogszabály alkalmazásához szükséges személyi, szervezeti, tárgyi és pénzügyi feltételeket.

Az építmény, önálló rendeltetési egység vagy terület rendeltetésszerű használatához a személygépkocsi várakozóhely biztosítási kötelezettség megváltásáról szóló …/2019. (... …) önkormányzati rendelet tervezetének hatásvizsgálata a következő:

a) A rendelet megalkotásának jelentős társadalmi, költségvetési és adminisztratív terheket befolyásoló hatása nincs. A hatályos rendelethez képest nem növekednek meg a társadalmi, költségvetési és adminisztratív terhek. Az eddig egységes megválási díjat rendeltetés szerint differenciált megváltási díj váltja fel, ami a társadalmi igényeknek jobban megfelel.
b) A rendelet megalkotásának elmaradása esetén a KÉSZ hatálybalépését követően nem lesz koherencia a személygépkocsi várakozóhely megváltását szabályozó önkormányzati rendeletek között, a KÉSZ-ben szabályozott gépkocsi-várakozó helyek megváltása meghiúsulhat, vagy nehézségekbe ütközhet.
c) A rendelettervezet alkalmazásához nem szükséges személyi, szervezeti, tárgyi és pénzügyi feltétel, a gépkocsi várakozóhely megváltásához szükséges adminisztratív és technikai feltételeket a Polgármesteri Hivatal a meglévő személyi állományával biztosítani tudja.

A rendelettervezet közzététele a Képviselő-testület szervezeti és működési szabályzatáról szóló 27/2014. (XI. 14.) önkormányzati rendelet 69.§ (2) bekezdésének megfelelően történik. 

Jogi Osztály: Az előterjesztésben közölt adatok, egyéb információk alapján az előterjesztéshez jogi észrevételt nem tesz.
Építéshatósági Osztály: A tervezetet elfogadásra javasolja azzal, hogy szükségesnek tartja a rendelet hatálybalépésétől a tetőtér-beépítések kapcsán alkalmazott gyakorlat nyomon követését.
Főmérnökség: A rendelettervezetet elfogadásra javasolja. A megváltási díjból keletkezett bevétel célzott felhasználhatósága érdekében szükséges a felhasználható keret folyamatos nyomon követése.
Gazdasági Osztály: Észrevételt nem tesz.
Előterjesztő javaslata:

Kérem a Tisztelt Képviselő-testületet, hogy az előterjesztést tárgyalja meg és a rendeletalkotási javaslatot fogadja el.
III. Bizottsági vélemény

Az előterjesztést a Tulajdonosi és Közbeszerzési Bizottság, a Pénzügyi és Költségvetési Bizottság, a Jogi és Ügyrendi Bizottság, a Szociális Bizottság, az Egészségügyi Bizottság, a Köznevelési, Kulturális, Ifjúsági és Sport Bizottság, a Közbiztonsági Bizottság, valamint a Környezetvédelmi Bizottság tárgyalja. A bizottságok véleményének az ismertetésére a testületi ülésen szóban kerül sor.
IV. Rendeletalkotási javaslat

Budapest Főváros XIV. Kerület Zugló Önkormányzat Képviselő-testülete megalkotja az építmény, önálló rendeltetési egység vagy terület rendeltetésszerű használatához kapcsolódó gépjármű-elhelyezési kötelezettség megváltásáról szóló …/2019. (… ….) önkormányzati rendeletét az előterjesztés 2. melléklete szerinti tartalommal.
Magyarország helyi önkormányzatairól szóló 2011. évi CLXXXIX. törvény 42. § 1. pontja és 50. §-a alapján a rendeletalkotáshoz minősített többség szükséges.
Budapest, 2019. június 
Karácsony Gergely

polgármester

Mellékletek felsorolása:

· 1. melléklet:
fővárosi kerületek megváltási díjait összehasonlító táblázat
· 2. melléklet:
Rendelettervezet
· 3. melléklet:
Hatályos rendelet
(a mellékletek govcenter-ben elérhetők)
Az előterjesztést készítette: 

Polgármesteri Hivatal Főépítészi Csoport

Barta Ferenc főépítész
1. melléklet a 123-558/2019 számú előterjesztéshez
	kerület


	megváltás összege /db
	megjegyzés

	
	
	
	
	

	I. kerület


	2.000.000,- Ft; 10.000.000,- Ft
	lakásnál 2.000.000,- Ft; minden egyéb 10.000.000,- Ft

	II. kerület


	1.200.000.- Ft + ÁFA; 800.000.- Ft + ÁFA; 700.000.-Ft + ÁFA
	díjövezetenként

a megváltási alapdíjak összegét a Képviselő-testület évente felülvizsgálhatja és módosíthatja

	III. kerület


	500.000,- Ft
	2.000.000,- Ft
	1.000.000,- Ft
	a díjak építési-megváltási és használati-megváltási díjból tevődnek össze, közterületen útpálya melletti, ill. önálló parkoló építése esetén

mélygarázs építésénél közterületen vagy építési telken megvalósuló esetén

	IV. kerület

-
	nincs pénzbeni megváltás
-
	-

	V. kerület


	2.000.000,- Ft
	

	VI. kerület


	1.200.000,- Ft; 1.500.000,- Ft
	területi és funkcionális differencia

	VII. kerület


	2.000.000,- Ft + ÁFA
	

	VIII. kerület


	500.000,- Ft
	1.000.000,- Ft

2.500.000,- Ft
	meglévő és újonnan létesülő közterületi parkolóhely esetén

zónánként és funkciónként felosztva 

	IX. kerület


	2.315.200,- Ft;

578.800,- Ft; 347.300,- Ft
	zónánként, funkciónként differenciál (részletes táblázat)

	X. kerület


	500.000,- Ft 
	2.500.000,- Ft 
	1.500.000,- Ft 
	közterületi parkolóban, mélygarázsban, parkolóházban

	XI. kerület


	500.000,- Ft
	2.500.000,- Ft
	2.500.000,- Ft
	megváltási díj mértéke évente január 31-ig felülvizsgálatra, szükség esetén módosításra kerül (Képviselő-testületi döntés)

	XII. kerület


	        2.000.000,- Ft,

        3.000.000,- Ft,

        5.000.000,- Ft
	        1.000.000,- Ft,

        1.500.000,- Ft,

        5.000.000,- Ft
	lakás, nem lakás funkció esetén

	XXI. kerület


	500.000,- Ft; 800.000,- Ft; 2.000.000,- Ft
	meglévő épület átalakítása vagy új épület építése esetén, alapterület szerint

	XV. kerület


	nincs pénzbeli megváltás
	a parkolóhely kialakítása az építtető feladata

	XVI. kerület


	nincs pénzbeni megváltás
	-

	XVII. kerület


	1.000.000,- Ft
	

	XVIII. kerület


	térítésmentes; 250.000,- Ft; 200.000,- Ft;

500.000,- Ft; 2.000.000,- Ft; 2.250.000,- Ft
	egészségügyi, szociális, jóléti, oktatási és nevelési rendeltetés után, ha azt a kerületi önkormányzat fejlesztési szándékai indokolják térítésmentes, egyébként kettőszázötvenezer forint; lakások után részletesen szabályozott esetekben 250.000,- Ft, 200.000,- Ft, 500.000,- Ft és 2.000.000,- Ft; kereskedelmi rendeltetés esetén 2.250.000,- Ft

	XIX. kerület

	400.000,- Ft+áfa; 700.000,- Ft+áfa; 1.100.000,- Ft+áfa
	elővárosi zónában,

belső zónában

	XX. kerület

	nincs pénzbeni megváltás-
	-

	XXI. kerület


	500.000,- Ft; 800.000,- Ft; 2.000.000,- Ft
	meglévő épület átalakítása vagy új épület építése esetén, alapterület szerint -

	XXII. kerület


	nincs pénzbeni megváltás
	-

	XXIII. kerület


	1.000.000,- Ft; 500.000,- Ft
	a VK-XXIII-01 és a Grassalkovich út L4-XXIII-03 övezetében az Erzsébet utcától a Vecsés utcáig mindkét oldalon 1.000.000,- Ft

a kerület egyéb övezeteiben 500.000,- Ft

